G-Star - 3301 slim
Tapered slim fit model van G-Star
Productnaam: 3301 slim Word deel van die geestelike stryd wat om jou woed en staan vas in die oorwinning wat reeds behaal is.
Jy weet daar woed ’n geveg, maar weet jy hoe om tot die stryd toe te tree?
Hierdie onontbeerlike gids tot geestelike oorlogvoering deur Mark Bubeck bevat ’n unieke kombinasie van persoonlike verhale en Bybelse wysheid. As ’n veteraan-gebedskryger deel hy sy taktiek vir oorwinning, asook ’n opregte begeerte vir jou geestelike welstand.
Oorwinning deur gebed sal jou wys hoe om
In ware eenheid met Christus te leef
Met die Heilige Gees vervul te word
Die volle wapenrusting van God aan te trek
Kragtig te bid te midde van geestelike oorlogvoering
Ander te help om sterk te staan in hulle geloof
Jy hoef nie ’n slagoffer te word van die aanvalle van Satan nie, jy kan vas en seker staan in die wete dat die oorwinning reeds behaal is.
Mark I. Bubeck is die stigter en emeritus-president van ICBC, Inc, deesdae bekend as Deeper Walk International. Hy het gegradueer aan die Moody Bible Institute en sy DMin aan die Talbot Theological Seminary verwerf, hy het ook ’n diploma in teologie van die Denver Conservative Baptist Seminary. Hy was vir meer as veertig jaar ’n leraar en die outeur van verskeie topverkoper-boeke.
SATAN IS NIE ONOORWINLIK NIE
Vir agt wonderlike maande het ons die voorreg gehad om ’n pragtige 22-jarige jong meisie in ons huis te hê. Sy was toe reeds vyf jaar aan heroïen verslaaf. Voordat sy
na ons toe gekom het, is Sandy in ’n tronkhospitaal opgeneem om te detoks. In die veilige omgewing van ons Christelike huis het sy floreer. Sy was soos ’n blom wat begin oop gaan het. In haar vryheid van dwelms het sy ’n totaal nuwe wêreld rondom haar sien oopvou, en sy het besef wat sy alles in haar gevangenskap misgeloop het. Sy het dit geniet om kerk toe te gaan. Sy het selfs die belydenis afgelê dat sy Jesus Christus as haar Verlosser aanvaar het. Haar werk as ’n verpleegassistent by ’n plaaslike versorgingsoord vir bejaardes het vir haar groot vreugde ge bring. Sy het dit ge niet om die bejaarde pasiënte te vertroos en te help. Haar musiektalent het weer na vore gekom en sy het dit geniet om klavier te speel. Haar lewe het helder en bemoedigend gelyk.
Alles het goed gegaan, totdat een van haar ou vriende uitgevind het waar sy was. Hy het haar genooi om saam met hom na sy suster se troue te gaan. Huiwerig, maar op
haar aandrang, het ons haar laat gaan. Later het sy vir ons 24 Mark I. Bubeck gesê dat sy daardie aand reeds weer dwelms begin gebruik het. Al was ons baie lief vir haar, was dit nie lank voordat ons vir haar moes sê dat sy óf volgens die reëls van ons gesin moes leef, óf die huis moes verlaat nie. Die aand toe sy gekies het om weg te gaan, het ons oor haar geloofsbelydenis gepraat. Met ongewone insig het sy na haar kop gewys en gesê: “Ek het alles hier bo gedink, dominee B, maar dit nooit hier onder bedoel nie,” en na haar hart gewys. Wat ’n donker aand was dit vir ons toe ons moes toekyk hoe sy daar wegry met die nuwe motor wat haar pa vir haar gekoop het. Op daardie oomblik het Satan so sterk en ons so swak gelyk. ’n Paar maande later het ek haar begrafnisdiens gehou. Sy het weens ’n oordosis dwelms gesterf. Of sy dit vir haarself toegedien het en of sy gedwing is, sal niemand ooit weet nie. Satan is inderdaad baie sterk.
You're reviewing: Oorwinning Deur Gebed (Sagteband)